Tinghuset Fjerritslev

Kunstudstilling i Tinghuset v. 3 lokale kunstnere
2022-10-01 11:00 - 16:00, 2022-10-02 11:00 - 16:00 UTC
Kunstudstilling i Tinghuset 1.-2. Oktober kl. 11-16 ved 3 lokale kunstnere:

Hanne-Marie Trier Danielsen: Maleri og akvarel
Susanna Knudsen ‘GallerY-San’: Billedkunst
Anne-Mette Duelund: fotokunst

Kunstnerne vil være til stede under hele udstillingen.
Gratis adgang og gratis kaffe på kanden.
Udstillingen er en del af ‘Åbne Atelierdøre i Jammerbugten’ som afholdes i forbindelse med Jammerbugt kulturuge 40.
Læs mere om arrangementet og kunstnerne på www.OpenArtJammerbugten.dk

Sangaften
2022-10-04 19:00
Velkommen til sangaften på Tinghuset.
Aftenens pianist er Jens Kristian Jensen, og oplægsholder er Niels Kraghede.
Følg med her for opdatering når programmet bliver endelig fastlagt.
Vi glæder os til at se jer.
Mvh. Tinghuset

Koncert med Souvenirs - inkl. spisning kl. 18.00
2022-10-05 18:00 - 23:00
Kulturen Rykker Ud. Kom og oplev en forrygende Souvenirs koncert med humor – både nye og gamle sange.
I et fænomenalt sammenspil mellem Nils Torp’s guitar og Klaus Pindstrup’s violin tager musikken konstant nye drejninger. Det er ikke det rene pop, – der er puttet en del folkemusik, klassisk og tango i gryden, og det er både gamle og nye sange der bliver serveret.
Sofie Bonde charmerer publikum med sin karismatiske lyse sangstemme og sin krøllede hjerne. Hun har ting at fortælle, som nu og da trækker en Souvenirs-koncert i helt uventede retninger. Det er tør, jysk humor, når det er bedst!
Souvenirs har en lang række albums bag sig med sange som “Han tog et nattog”, “Jeg troed’ du var hos Mikael”, “I et sommerhus” og “Jeg hader Susanne”. Deres seneste album ” Tangopartner” kom i 2016.
Duoen slog igennem i 1994 med mundrette, lune og underspillede tekster på dansk. Torp var med i det legendariske band KLICHE, og kombinationen af hans melodisk sikre pophåndværk og Bondes klingende rene sopran skaffede de to et gennembrud hos både publikum og anmeldere.
Billetpris: 125 kr. med spisning. Billetterne sælges efter først til mølle princippet.
Billetter kan købes hos Rene´s Vin & Grønttorv.

Karsten Højen: Mit møde med John Lennon
2022-10-26 19:00 - 21:00
Karsten Højen: Mit møde med John Lennon & Yoko Ono
Lige efter nytår 1970 besluttede fire 16 årige drenge at de ville møde deres fredsidol og Beatlen John Lennon og hans japanske kone multikunstneren Yoko Ono – og det kom til at ske til fulde. Lennon og Ono boede i Hanherred og Thy næsten en måned.
Hør den spændende og vanvittige historie om drengenes møde og hygge med de to berømtheder, hvor de også dansede om juletræ og sang sammen med dem. Det hele blev dokumenteret på et kassettebånd, der for nylig er solgt på auktion for ikke mindre end kr. 370.000 under pressebevågenhed fra hele verden. Under foredraget fortælles historien og der vises en lang række unikke billeder og afspilles korte lyd-eksempler fra mødet.
Billetter kan købes hos Rene´s Vin & Grønttorv
Billetpris: 100 kr. Billetterne sælges efter først til mølle princippet.
